Template:Infobox Bilateral relationsAlaƙar Najeriya-Rasha ( Russian: Российско-нигерийские отношения ) shine dangantakar kasashen waje da ke tsakanin kasashen guda biyu, Najeriya da Rasha . Rasha tana da ofishin jakadancinta a Birnin Legas da ofishin wakilci a Birnin Abuja, kuma Najeriya na da ofishin jakadancinta a Moscow. Jakadan Rasha a Najeriya na yanzu shi ne Alexey Shebarshin. An kafa dangantakar diflomasiyya tsakanin Najeriya da Tarayyar Soviet a ranar 25 ga Nuwamban shekara ta 1960. A lokacin yakin basasar Najeriya tsakanin 1967 zuwa 1970, USSR ta baiwa gwamnatin Najeriya taimakon siyasa da soja. Najeriya da sabuwar Tarayyar Rasha sun kafa dangantakar diflomasiyya a shekara ta 1991.[ana buƙatar hujja] A watan Maris na 2001, Shugaban Najeriya Olusegun Obasanjo ya ziyarci Moscow. A lokacin wannan ziyarar Vladimir Putin, da Olusegun Obasanjo sun sanya hannu kan sanarwar "Kan Ka'idodin Hulda da Abokai da Kawance Tsakanin Tarayyar Rasha da Tarayyar Najeriya", da kuma shirin hadin gwiwa a tsarin kasashen biyu da na duniya tsakanin Rasha da Najeriya. A ranar 24 ga Yunin, shekara ta 2009 Shugaban Rasha Dmitry Medvedev ya kawo ziyarar aiki a Nijeriya a wani bangare na rangadin wasu kasashe guda 3 na Afirka .